CELEX: 62008TN0479
Language: hu
Date: 2008-11-10 00:00:00
Title: T-479/08. sz. ügy: 2008. november 10-én benyújtott kereset – Adidas AG kontra OHIM – Patrick Holding (két csíkkal díszített cipő)

10.1.2009   
            
            
               HU
            
            
               Az Európai Unió Hivatalos Lapja
            
            
               C 6/39
            
         2008. november 10-én benyújtott kereset – Adidas AG kontra OHIM – Patrick Holding (két csíkkal díszített cipő)
   (T-479/08. sz. ügy)
   (2009/C 6/78)
   A keresetlevél nyelve: angol
   Felek
   
      Felperes: adidas AG (Herzogenaurach, Németország) (képviselők: V. von Bomhard, A. Renck lawyers és I. Fowler Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Patrick Holding ApS (Fredensborg, Dánia)
   Kereseti kérelmek
   
               —
            
            
               az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2008. augusztus 27-i határozatát (R 849/2007-2. sz. ügy); és
            
         
               —
            
            
               az Elsőfokú Bíróság az alperest kötelezze a költségek viselésére, vagy ha a fellebbezési tanács előtti eljárásban részt vevő másik fél az alperes oldalán beavatkozik, e két felet együttesen kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: két csíkkal díszített cipőt ábrázoló ábrás védjegy a 18., 25. és 28. osztályba tartozó áruk tekintetében.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 39 950 559. számon lajstromozott, három csíkkal díszített cipőt ábrázoló német ábrás védjegy a 25. osztályba tartozó áruk tekintetében, a 944 623. számon lajstromozott, három csíkkal díszített cipőt ábrázoló német ábrás védjegy a 25. osztályba tartozó áruk tekintetében, a 944 624. számon lajstromozott, három csíkkal díszített cipőt ábrázoló német ábrás védjegy a 25. osztályba tartozó áruk tekintetében, a 897 134. számon lajstromozott, három csíkkal díszített cipőt ábrázoló nemzetközi ábrás védjegy német megjelölése a 25. osztályba tartozó áruk tekintetében, a 391 692. számon lajstromozott, három csíkkal díszített cipőt ábrázoló nemzetközi ábrás védjegy német megjelölése a 25. osztályba tartozó áruk tekintetében, a 414 034. számon lajstromozott, három csíkkal díszített cipőt ábrázoló nemzetközi ábrás védjegy német megjelölése a 25. osztályba tartozó áruk tekintetében, a 414 035. számon lajstromozott, három csíkkal díszített cipőt ábrázoló nemzetközi ábrás védjegy német megjelölése a 25. osztályba tartozó áruk tekintetében, a 414 036. számon lajstromozott, három csíkkal díszített cipőt ábrázoló nemzetközi ábrás védjegy német megjelölése a 25. osztályba tartozó áruk tekintetében, a 414 037. számon lajstromozott, három csíkkal díszített cipőt ábrázoló nemzetközi ábrás védjegy német megjelölése a 25. osztályba tartozó áruk tekintetében.
   
      A felszólalási osztály határozata: a felszólalási tanács helyt adott a felszólalásnak, és az érintett közösségi védjegybejelentést teljes egészében elutasította.
   
      A fellebbezési tanács határozata: a fellebbezési tanács a felszólalási osztály határozatát hatályon kívül helyezte.
   
      Jogalapok: A 2868/95 bizottsági rendelet (1) 16. szabálya (3) bekezdésének, 17. szabálya (2) bekezdésének és 20. szabálya (2) bekezdésének megsértése, ennek folytán a 40/94 tanácsi rendelet 8. cikke (1) bekezdése b) pontjának megsértése, mivel a fellebbezési tanács tévedett annak megállapításakor, hogy a felperes nem tett eleget a fordításra vonatkozó követelménynek, és ezért nem bizonyította megfelelően a hivatkozott korábbi védjegyek – különösen a 39 950 559. számon lajstromozott német védjegy – érvényességét, fennállását és az oltalom terjedelmét.
   
      (1)  A közösségi védjegyről szóló 40/94/EK tanácsi rendelet végrehajtásáról szóló, 1995. december 13-i 2868/95/EK bizottsági rendelet (HL 1995. L 303., 1. o.; magyar nyelvű különkiadás 17. fejezet, 1. kötet, 189. o.).